CELEX: 62010TN0095
Language: sk
Date: 2010-02-17 00:00:00
Title: Vec T-95/10: Žaloba podaná 17. februára 2010 — Cindu Chemicals a i./ECHA

1.5.2010   
            
            
               SK
            
            
               Úradný vestník Európskej únie
            
            
               C 113/65
            
         Žaloba podaná 17. februára 2010 — Cindu Chemicals a i./ECHA
   (Vec T-95/10)
   2010/C 113/97
   Jazyk konania: angličtina
   
      Účastníci konania
   
   
      Žalobcovia: Cindu Chemicals BV (Uithoorn, Holandsko), Deza, a. s. (Valašské Meziříčí, Česká republika), Koppers Denmark A/S (Nyborg, Dánsko), Koppers UK Ltd (Scunthorpe, Spojené kráľovstvo) (v zastúpení: K. Van Maldegem, R. Cana, advokáti, a P. Sellar, solicitor)
   
      Žalovaná: Európska agentúra pre chemické látky (ECHA)
   
      Návrhy žalobcov
   
   
               —
            
            
               vyhlásiť žalobu za prípustnú a dôvodnú,
            
         
               —
            
            
               čiastočne zrušiť napadnutý akt v rozsahu, v ktorom sa týka antracenového oleja s nízkym obsahom antracénu,
            
         
               —
            
            
               zaviazať žalovanú na náhradu trov konania.
            
         
      Žalobné dôvody a hlavné tvrdenia
   
   Žalobcovia navrhujú čiastočné zrušenie rozhodnutia Európskej agentúry pre chemické látky („ECHA“) (ED/68/2009), ktorým sa antracenový olej s nízkym obsahom antracénu (CAS č. 90640-82-7) („antracenový olej s nízkym obsahom antracénu“) označuje ako látka, ktorá spĺňa podmienky stanovené v článku 57 písm. d) a e) nariadenia (ES) č. 1907/2006 (1) („REACH“), v súlade s článkom 59 REACH.
   Na základe napadnutého rozhodnutia, o ktorom sa žalobcovia dozvedeli prostredníctvom tlačovej správy ECHA, bol antracenový olej s nízkym obsahom antracénu zaradený medzi 14 chemických látok uvedených na Zozname navrhovaných látok vzbudzujúcich veľmi veľké obavy („SVHC“) pre ich prípadné zaradenie do prílohy XIV REACH. Dôvody uvedené v napadnutom akte na účely označenia antracenového oleja s nízkym obsahom antracénu ako SVHC sú tie, že táto látka je karcinogénna, mutagénna aF vysoko bioakumulatívna („vPvB“) v súlade s podmienkami stanovenými v prílohe XIII REACH.
   Žalobcovia sa domnievajú, že napadnutý akt porušuje platné pravidlá stanovené na označovanie SVHC na základe REACH a uvádzajú štyri žalobné dôvody na podporu svojej žaloby, ktoré sú zhodné so žalobnými dôvodmi uvedenými vo veci T-94/10, Rütgers Germany a iní/ECHA.
   
      (1)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, s. 1).